今日放工同一班友人過嚟呢度食晚飯 大家做咗成日嘢相當之攰嘅時候 食到一間好食而且舒服嘅餐廳 其實相對於就係一個好好嘅休息  呢間餐廳嘅鋪面好闊落 同埋五臟俱全 而且環境真係好舒服同埋優雅 再加上呢度嘅座位都非常之大 所以其實坐落去嘅時候都好舒服 可以好好地享受下佢哋呢度嘅餐點  招牌香鍋 呢個係佢哋呢度嘅招牌菜 呢個 招牌香鍋係可以自己點配菜 師父炒完之後就會放落去一個鍋入面 令到菜可以keep住保溫 所以上到枱嘅時候係熱辣辣嘅 而且唔使急住食因為佢個鍋係真係可以保溫  金湯酸菜魚 呢一個金湯酸菜魚 好香酸菜嘅味道 再加上好多魚 所以其實份量呢個我自己覺得都好足夠 味道嚟講我自己覺得都幾高分